Христо Радевски
Юли

chitanka.info

Месец на горещините

и на зрелите жита.

Към полето погледни ти,

чуй: комбайнът забумтя.

На косачите косите

звънкат рано в утринта.

От градините ухае

на узрели плодове.

Мараня е, духота е —

рядко вятър ще повей.

Птиците са си отпели

и почиват през деня,

и мечтаят си — къде ли

има свежа ведрина?

От морето, в далнината

ведър вятър вей сега

и вълните, и децата

си играят край брега…

… Някога, когато в ропот,

в робство е народът бил,

в Юли — в скътания Сопот

Вазов се родил.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.